**Zmluva o poskytnutí služieb**

uzavretá v zmysle § 269 ods.2 a násl. Zákona č.513/1991 Zb.

Obchodného zákonníka v znení neskorších predpisov

NÁVRH

**Zmluvné strany**

**1. Objednávateľ:Mesto Spišská Stará Ves**

so sídlom: Mestský úrad, Štúrova 228/109, 061 01 Spišská Stará Ves

zastúpený: Ing. Jozef Harabin, primátor

IČO: 00326526

DIČ: 2020697283

IČ DPH: NEPLATCA DPH

bankové spojenie: Slovenská sporiteľňa, a.s.

číslo účtu (IBAN):

oprávnená osoba: Ing. Jozef Harabin, primátor

(ďalej len „Objednávateľ“)

**2. Poskytovateľ:** xxx

so sídlom: xxx

zastúpená štatutárnym orgánom: xxx

IČO: xxx

DIČ: xxx

IČ DPH: xxx

peňažný ústav: xxx

číslo účtu: xxx

oprávnená osoba: xxx

(ďalej len „Poskytovateľ“)

**uzatvárajú rámcovú zmluvu nasledovného znenia:**

**Preambula**

Táto zmluva sa uzatvára ako výsledok verejného obstarávania v zmysle § 3 zákona č. 343/2015 Z. z. o verejnom obstarávaní a o zmene doplnení niektorých zákonov v znení neskorších predpisov (ďalej len „zákon o verejnom obstarávaní“) v súlade s mikroprojektom „***Človek v kultúre a prírode poľsko-slovenského Spiša***“ číslo: INT/ET/TAT/1/I/B/0069 Programu cezhraničnej spolupráce Interreg V-A 2014-2020, ktorý je spolufinancovaný z Európskeho fondu regionálneho rozvoja.

Objednávateľ na obstaranie predmetu tejto zmluvy použil postup verejného obstarávania – zadanie zákazky s nízkou hodnotou podľa §117 zákona o verejnom obstarávaní a o zmene a doplnení niektorých zákonov v znení neskorších predpisov a o zmene a doplnení niektorých zákonov.

**Čl. 1**

**Predmet plnenia**

1.1 Predmetom tejto zmluvy je záväzok Poskytovateľa v súlade s podmienkami stanovenými v tejto zmluve poskytnúť prijímateľovi nenávratného finančného príspevku (Objednávateľ) predmetné služby na realizáciu projektu tak, aby sa projekt zrealizoval riadne a včas a dosiahol jeho stanovený účel.

1.2 Poskytovateľ sa zaväzuje poskytovať služby na predmet zákazky s názvom **Vydanie hudobného nosiča s autentickým folklórom spoločného regiónu** a je zodpovedný za sprostredkovanie a zabezpečenie služieb podľa špecifikácie uvedenej vo výzve na predloženie ponuky a návrhu na plnenie kritéria, ktorý je neoddeliteľnou súčasťou tejto zmluvy.

Špecifikácia predmetu zákazky:

|  |  |  |
| --- | --- | --- |
| **Predmet zákazky** | **Počet** | **Špecifikácia** |
| **Vydanie hudobného CD nosiča s autentickým folklórom spoločného regiónu** | 2 000 ks | Predmet zákazky zahŕňa:  **1/ Nahrávanie:**  a) predpríprava (nazvučenie): náklady spojené s nazvučením telesa v kultúrnom stredisku verejného obstarávateľa (Spišská Stará Ves)  b) nahranie audio CD (spev + muzika) u účinkujúcich súborov, celková minutáž audio CD: 60 minút  c) mixáž: náklady za úpravu jednotlivých surových nahrávok  d) strih a mastering zvukového záznamu: finalizácia zmixovaných nahrávok  **2/ Výroba:**  a) lisovanie a potlač 2000 ks CD nosičov  **3/ Grafický návrh a tlač CD:**  a) náklady na tvorbu návrhu grafickej potlače CD, grafického obalu CD  b) náklady spojené s tlačou grafického obalu CD a popisu na samotnom CD  c) náklady súvisiace s balením s nasledovnými parametrami: jewel box, čierny tray (-„-), 4-stranový booklet, farebnosť tlače 4/4, inlay karta farebnosť tlače 4/0, fóliový obal, plnofarebná potlač CD  **4/ Registračné a vydavateľské poplatky:**  a) náklady spojené s registráciou a vydaním hudobného CD |
| **Miesto dodania:** Mesto Spišská Stará Ves – mestský úrad  **Termín dodania:** február 2018 | | |

**Čl. 2**

**Spôsob, lehota a miesto plnenia**

2.1 Poskytovateľ sa zaväzuje dodať predmet zmluvy stanovený v článku 1 tejto zmluvy.

* 1. Poskytovateľ sa zaväzuje na svoje náklady a svoje nebezpečenstvo zabezpečiť pre Objednávateľa predmetné služby na základe bodu 1.2 tejto zmluvy.
  2. Objednávateľ sa zaväzuje, že Poskytovateľovi poskytne potrebnú súčinnosť pre riadne poskytnutie služieb.
  3. Poskytovateľ je povinný pri výkone poskytovania služieb dodržiavať všetky platné právne predpisy.
  4. Poskytovateľ sa zaväzuje vykonávať služby výlučne pracovníkmi odborne spôsobilými na túto činnosť.
  5. O poskytnutých službách podpíšu zmluvné strany protokol o prevzatí poskytnutých služieb.
  6. Miesto plnenia: Mestský úrad Spišská Stará Ves
  7. Poskytovateľ vykoná predmet zákazky v rozsahu Článku 1
* najneskôr do 28.2.2018
  1. Poskytovateľ je povinný predložiť grafické návrhy Objednávateľovi na schválenie.

**Čl. 3**

**Cena za poskytnutie služby, náhrada nákladov a platobné podmienky**

3.1 Objednávateľ uhradí Poskytovateľovi na základe tejto zmluvy sumu vo výške:

**xxx,xxx EUR** (slovom: xxx EUR).

a to pri splnení podmienok uvedených v tejto zmluve a v súlade s ustanoveniami zmluvy a jej prílohy, v súlade so všeobecne záväznými právnymi predpismi SR a právnymi predpismi EÚ.

3.2 Splatnosť faktúry vystavenej Poskytovateľom je 30 dní.

3.3 Odmena za poskytnuté služby zahrňuje všetky náklady, ktoré budú vynaložené v súvislosti s poskytnutím služby.

**Čl. 4**

**Práva a povinností zmluvných strán**

* 1. Poskytovateľ sa zaväzuje, že predloží Objednávateľovi faktúru a to do 10 pracovných dní od podpisu preberacieho protokolu o odovzdaní a prevzatí predmetu zmluvy oboma zmluvnými stranami. Podkladom k vystaveniu a úhrade faktúry za predmet zmluvy je preberací protokol o odovzdaní a prevzatí predmetu zmluvy.
  2. Na osobné prevzatie predmetu zmluvy sú oprávnení iba splnomocnení a autorizovaní zástupcovia objednávateľa, ktorí skontrolujú dodané služby.

**Čl. 5**

**Zmluvné pokuty**

5.1 Ak sa Poskytovateľ dostane do omeškania s dodaním služieb, je Objednávateľ oprávnený požadovať od Poskytovateľa zaplatenie zmluvnej pokuty vo výške 0,1 % z celkovej ceny činnosti za každý, aj začatý deň omeškania, až do dňa, kedy budú príslušné povinnosti riadne splnené. V tomto prípade je Poskytovateľ povinný túto zmluvnú pokutu Objednávateľovi zaplatiť, prípadne pokuta môže byť odpočítaná Objednávateľom z fakturovanej čiastky.

5.2Ak nebude faktúra za dodanie prác a služieb, ktorú Poskytovateľ vystavil Objednávateľovi za podmienok stanovených touto Zmluvou, uhradená v lehote jej splatnosti, z dôvodu výlučne na strane Objednávateľa, je Poskytovateľ oprávnený od Objednávateľa požadovať, aby mu zaplatil úrok z omeškania vo výške 0,1 % z dlžnej čiastky, za každý ukončený deň omeškania, maximálne do výšky 10 % z celkovej ceny. V tomto prípade je Objednávateľ povinný tento úrok z omeškania Poskytovateľovi uhradiť.

**Čl. 6**

**Komunikácia**

6.1 Zmluvné strany sa zaväzujú vzájomne spolupracovať a poskytovať si všetky informácie potrebné pre riadne plnenie svojich záväzkov. Zmluvné strany sú povinné informovať druhú zmluvnú stranu o všetkých skutočnostiach, ktoré sú, alebo môžu byť dôležité pre riadne plnenie tejto zmluvy.

6.2 Každá komunikácia medzi zmluvnými stranami bude prebiehať prostredníctvom oprávnených osôb, štatutárnych orgánov zmluvných strán, príp. nimi poverených osôb.

**Čl. 7**

**Osobitné ustanovenia**

7.1 Poskytovateľ je povinný strpieť výkon kontroly riadiacim orgánom, resp. inými oprávnenými osobami.

7.2 Poskytovateľ je povinný používať identifikáciu názvu projektu a zdroja financovania, t.j. Európsky fond regionálneho rozvoja.

* 1. Zmluvné strany sú si vedomé skutočnosti, že zmluva, ako aj všetky jej prípadné dodatky, bude zverejnená na webovom sídle objednávateľa.
  2. Poskytovateľ sa zaväzuje akceptovať právo Objednávateľa odstúpiť od tejto zmluvy, ak nastanú podstatné zmeny okolností, za ktorých bola podpísaná táto zmluva, pričom za podstatné zmeny okolností sa považuje:

- pozastavenie poskytnutia nenávratného finančného príspevku na realizáciu predmetu tejto zmluvy príslušným orgánom

- neschválenie použitého postupu verejného obstarávania príslušným orgánom.

**Čl. 8**

**Záverečné ustanovenia**

* 1. Zmenou na strane Poskytovateľa aj formálneho charakteru (napr. zmenu kontaktných údajov, štatutárneho orgánu, bankového spojenia a pod.), je Poskytovateľ povinný do 7 pracovných dní odo dňa jej vzniku písomne oznámiť Objednávateľovi.
  2. Zmluvné strany sa dohodli, že meniť a dopĺňať túto zmluvu možno len po vzájomnej dohode formou písomných dodatkov, ktoré sa stávajú oddeliteľnou súčasťou tejto zmluvy.
  3. Zmluvné strany sa dohodli, že pri porušení povinností dohodnutých touto zmluvou, každá zmluvná strana je oprávnená od tejto zmluvy odstúpiť, pričom Poskytovateľ je povinný vrátiť poskytnuté prostriedky Objednávateľovi. Odstúpenie od tejto zmluvy voči druhej zmluvnej strane je účinné okamihom doručenia prejavu vôle odstupujúcej zmluvnej strany od zmluvy.
  4. V ostatnom, výslovne neupravenom touto zmluvou, platia príslušné platné ustanovenia Obchodného zákonníka v znení neskorších predpisov.
  5. Táto zmluva je vyhotovená v štyroch originálnych rovnopisoch, z ktorých Objednávateľ dostane tri a Poskytovateľ jeden rovnopis.
  6. Zmluvné strany po prečítaní tejto zmluvy vyhlasujú, že jej obsahu porozumeli a tento zodpovedá skutočnému prejavu ich vôle a na znak vzájomného súhlasu ju podpisujú.
  7. Táto zmluva nadobúda platnosť dňom jej podpísania obidvoma zmluvnými stranami a účinnosť v nasledujúci deň po zverejnení na webovom sídle objednávateľa.

V Spišskej Starej Vsi*,* dňa: xx.xx.xxx

za Objednávateľa: za Poskytovateľa:

Ing. Jozef Harabin, primátor xxx